Plaasmoorde!!!!! Farm Murders!!!!! - Page 669 - Stormfront
Page 669 of 673 « First < 169 569 619 655 656 657 658 659 660 661 662 663 664 665 666 667 668 669 670 671 672 673 >
09-23-2010, 06:21 AM #6681
Inbreker val selfs ná skoot nog aan
’n Pa het, oomblikke nadat hy ’n inbreker geskiet het, steeds verbete geveg om dié man weg van sy vrou, dogter en gestremde seun te hou.
Mnr. Lukas Groenewald (54) het gister vertel hoe die inbreker, ondanks ’n skietwond in die bors, aangehou het om hom aan te val en probeer het om hom met ’n skroewedraaier te steek.
Nadat die inbreker uiteindelik by die agterdeur van dié dubbelverdiepinghuis in ’n veiligheidskompleks in Florauna in Pretoria-Noord inmekaargesak het, het die alarm van Groenewald se selfoon in die booswig se sak afgegaan.
Dis eers toe dat Groenewald en sy vrou, Zelda (47), besef dat die inbreker hul selfone van hul bedkassies af gesteel het sonder dat hulle wakker geword het.
Groenewald se dogter, Chanté (15), het van ’n geluid wakker geword en gesien hoe ’n kaalkopman in haar kamer op sy hurke sit en deur haar skoolwerk gaan.
Sy het eers gedink dit is haar broer, Nóann (18), maar oomblikke later besef dit is nie hy nie. “Ek het toe geweet dit is ’n inbreker,” het Chanté gesê.
“Ek het gemaak of ek slaap sodat hy nie kan agterkom ek is wakker nie. Hy het uit my kamer gekruip. Ek het opgestaan, maar weer in die bed gespring toe ek sien hy kom terug na my kamer toe.
“Ek het gehoor hoe hy afgaan (na die onderste verdieping) en toe geweet dit is my kans om my pa wakker te gaan maak.”
Groenewald het sy vuurwapen en flits geneem en deur die huis gestap. Als het in orde gelyk.
Hy was op pad uit die kombuis uit toe hy ’n geluid agter hom gehoor het.
“Die inbreker het by die wasbak op sy hurke gesit en wegkruip. Ek het verby hom geloop en hom nie gesien nie,” het Groenewald gesê.
“Hy moes aan iets gestamp het dat ek hom hoor. Toe ek omdraai, het hy opgespring en my aangeval. Ek het net iets in sy hand gesien.”
’n Struweling het tussen hulle ontstaan en Groenewald het ’n paar skote geskiet. Een van dié het die man in die bors getref.
Die man het aangehou om met Groenewald te stoei en hulle is by die trappe op en weer af. In die woonkamer het Groenewald die oorhand oor die inbreker gekry wat toe by die deur na buite sy bewussyn verloor het.
In die tussentyd het Chanté die polisie gebel. Hulle was binne minute op die toneel.
“Ek het die bakleiery gehoor en toe die skote. Ek het nooit geweet of dit my man is wat geskiet is of nie,” het mev. Groenewald gesê.
“My man is ons held.”
Konst. William Mahlaole, polisiewoordvoerder, het gesê die man is in ’n stabiele toestand onder polisiebewaking in ’n plaaslike hospitaal.
09-23-2010, 06:22 AM #6682
Boer sukkel oor fout met sy strafrekord
’n Sitrusboer wat gesukkel het om na Australië te reis weens sy foutiewe strafgeskiedenis, het ’n hofbevel teen die hoof van die Suid-Afrikaanse misdaadburo verkry.
Pieter Gerhardt Vorster (34), boer en sitrusuitvoerder van die plaas Riverside, Letsitele, en nog drie mans is in 2006 in die Tzaneen-streekhof skuldig bevind aan gewone aanranding op mnr. Allan Rapatsa (23).
Hulle is elk ’n boete opgelê.
Rapatsa is destyds betrap toe hy glo koperkabels op Riverside gesteel het.
Vorster se medebeskuldigdes was Johan Badenhorst, Jaco Botha en Lucky Manenshe.
Die vier is destyds in hegtenis geneem ná Rapatsa se dood.
Al vier het ontslag op aanklag van moord gekry.
Regter Ferdi Preller het vandeesweek in die hooggeregshof in Pretoria gelas dat ’n amptelike dokument aan Vorster uitgereik word wat aandui hy is op 26 Oktober 2006 in die streekhof skuldig bevind aan aanranding.
Vorster het die bevel ook verkry teen die minister van veiligheid en sekuriteit en die nasionale polisiehoof.
Vorster sê in hofstukke die doel van sy hofaansoek is om sy strafgeskiedenis en klaringsertifikaat te laat regstel.
Dit is noodsaaklik dat hy van tyd tot tyd na die buiteland reis vir sakedoeleindes, sê hy.
Hy het in Julie verlede jaar aansoek by die polisie gedoen om ’n klaringsertifikaat.
Dít was nodig omdat hy aansoek gedoen het om visums by onder meer die Australiese konsulaat.
Op dié klaringsertifikaat het gestaan hy is skuldig bevind aan “aanranding met die opset om ernstig te beseer”.
“Ek moes aan die Australiese konsulaat ’n verduideliking lewer ... terwyl ek inderwaarheid net skuldig bevind was aan gewone aanranding.”
Konsulaatpersoneel het aan hom gesê aanranding met die doel om ernstig te beseer word in ’n ernstiger lig beskou as gewone aanranding.
Sy aansoek om ’n visum vir Australië is lank vertraag.
Boonop ervaar hy “geweldige ander benadeling” weens dié verkeerde inligting.
Dit is veral ’n verleentheid dat op amptelike dokumentasie getoon word “dat ek skuldig bevind was aan ’n ernstiger misdryf as wat die korrekte feitelike posisie is”.
Die hof het die respondente gelas om die koste van Vorster se hofaansoek te betaal.
09-23-2010, 06:22 AM #6683
Gr.9-leerling erg beseer in beweerde aanranding - Video
Gr.9-leerling erg beseer in beweerde aanranding: Volksblad: Suid-Afrika: Nuus
WELKOM. – In nóg ’n voorval van skolegeweld in die Goudveld is ’n gr.9-leerling van die Orionskool in Welkom so erg deur ’n medeleerling aangerand dat hy ná die aanval bewusteloos op die grond bly lê het en erge harsingskudding opgedoen het.
’n Video-opname van die bakleiery is deur ’n ander leerling met ’n selfoon gemaak.
Hierop kan gesien word hoe Norman Fourie (16) geslaan word totdat hy op die grond val, daar geskop word en dan weer geslaan word as hy opstaan.
Hy probeer om homself verdedig. Die slaner word hoorbaar deur ander leerlinge aangepor, en aan die einde van die video kan gesien word hoe ’n ouer in sy motor sit en kyk sonder om te help.
Norman het wel gisteroggend gaan eksamen skryf voordat sy ma, mev. Elsie Fourie, hom na die polisiekantoor gebring het om ’n klag van aanranding in te dien. Sy glo egter hy het nie baie goed gevaar nie.
“Hy kan niks ná die aanranding onthou nie. Sy pa is al byna vier jaar dood, maar hy kan dit nie onthou nie. Hy het Maandag, nadat hy ná die aanranding sy bewussyn herwin het, gehuil en sy pa gesoek.”
Fourie sê sy weet haar kind is nie die soetste kind in die skool nie, maar om so aangerand te word terwyl personeel niks doen om dit te keer nie, is onaanvaarbaar.
“Een van my seun se maats het my Maandag gebel en gesê Norman is met ’n mes gesteek. Ek het dadelik na die skool gejaag waar ek hom erg beseer en deurmekaar gekry het. Hy is bewusteloos deur maats van die plek waar hy bly lê het, weggedra.
“Volgens ooggetuies het die skoolhoof, mnr. Hennie Burger, gesien wat gebeur, maar het dit nie gekeer nie. Volgens die ooggetuies het die ander seun, wat in gr. 8 is maar glo reeds 18 jaar oud is, my seun aanhou vloek. Norman het hom gevra om op te hou, waarna die aanranding plaasgevind het.”
Sy sê daar was nooit voorheen wrywing waarvan sy weet tussen die twee seuns nie.
Sy het hom by ’n dokter gehad, wat vasgestel het dat hy erge harsingskudding opgedoen het. Verder het hy ook ’n sny en krapmerke aan sy rug, nek en elmboë. Volgens omstanders was daar ook ’n mes of ander skerp voorwerp betrokke.
Sy is ’n werkende enkelma en moes hom gister by vriende los om sy toestand dop te hou. Hy het heeldag geslaap.
Mnr. Coert Olivier, onderhoof, het gistermiddag by navraag gesê volgens hul voorlopige ondersoek was daar ’n slanery oor en weer wat reeds op die skoolterrein begin het, en toe buite die hek in die straat voortgesit is. Dit het gebeur terwyl die leerlinge die skoolterrein verlaat het.
“Die aangeleentheid is egter nou in die polisie se hande.”
09-23-2010, 06:23 AM #6684
Stellenbosch - ’n Jong Matie wat sy vriendin glo van ’n verkragting probeer red het, het met sy lewe geboet.
Daniel Booysen (22), ’n uitblinker-finalejaarstudent aan die Universiteit Stellenbosch, is gister in die vroeë oggendure voor die Corridor, ’n kultuur-en-toerismesentrum, in Kayamandi doodgesteek.
Hy was ’n student aan die departement natuurbewaring en entomologie van die fakulteit agri-wetenskap en het die meeste van sy vakke met onderskeiding geslaag.
Hy het gister omstreeks 03:00 saam met ’n vriendin in George Blakestraat langs die Corridor in Kayamandi gestap toe hulle deur drie onbekende mans aangeval is.
Volgens gerugte op kampus het die verdagtes Booysen se vriendin probeer verkrag. Hy het die aanvallers vermoedelik probeer keer en is in die stoeiery doodgesteek.
Kapt. René Matthee, woordvoerder van die Stellenbosch-polisie, het gesê ’n ooggetuie wat verbygery het, het blykbaar die verdagtes afgeskrik.
Die mans het weggehardloop.
“Toe die ooggetuie aankom, het hy die slagoffer op sy rug sien lê met bloed wat by sy nek uitloop.”
Volgens Matthee is Booysen vermoedelik een keer met ’n onbekende skerp voorwerp in sy nek gesteek. Hy is op die toneel dood.
Die vriendin is volgens die polisie in ’n stabiele toestand en kry traumaberading.
Matthee het gesê die rede vir die twee studente se besoek aan Kayamandi is nog onbekend.
Booysen, wat aan die Kings School in Robin Hills, Johannesburg, gematrikuleer het, se ouers woon in Australië.
Sy ma, me. Gill Booysen, het per e-pos aan News24 gesê hy was vir haar baie spesiaal.
“Hy was ’n baie gelukkige seun, maar was ook baie privaat. Ons is verpletter. Ek weet daar is baie, baie mense in Afrika wat deur misdaad geraak word, maar ek kan dit nog steeds nie glo nie.”
Hy was volgens sy ma trots Suid-Afrikaans en het gekies om nie saam met hulle na Brisbane te verhuis nie.
Sy suster, Jenny Booysen, ook ’n Matie, bly sedert die voorval by familie in Rondebosch tot hul *ouers uit Australië kom.
Dr. Llewellyn MacMaster, studentedekaan, het namens die US sy medelye met die oorledene se gesin, vriende en familie uitgespreek: “As universiteitsgemeenskap is ons met afgryse vervul oor so ’n sinlose daad en kan net hoop dat die misdadigers vinnig aan die pen sal ry. Ons dink in hierdie hartseer tyd aan die gesin en moedig naasbestaandes en vriende aan om via die US se sentrum vir studentevoorligting se beradingsdienste gebruik te maak.”
Enigeen met inligting word versoek om konst. Chris Vosloo by 083 461 9332 te bel.
09-23-2010, 06:24 AM #6685
Bfn-vrou na bewering deur vriend vermoor
Bloemfontein - Mev. Wilhelmina Craemer, ’n Bloemfonteinse vrou wat op 29 Augustus in haar huis in Fichardtpark vermoor is, is gisteroggend op Sasolburg begrawe.
’n Jare lange vriend, wat haar huis in Steenkampstraat, Fichardtpark, met haar gedeel het, is vroeër weens haar dood in hegtenis geneem.
Craemer is blykbaar dood aan erge beserings, wat skedelbreuk, ’n gebreekte nek en gebreekte ribbes insluit.
Mnr. Thomas Edwards, ’n ingenieurskonsultant wat in dieselfde huis as Craemer gewoon het, is weens haar dood in hegtenis geneem en op borgtog vrygelaat.
Mej. Willemien Craemer, die oorledene se dogter, het gister gesê haar ma en Edwards was nie in ’n romantiese verhouding betrokke nie.
“My ma het Thomas ’n huis gegee toe hy sy werk verloor en nêrens gehad het om te gaan nie,” sê sy. Craemer en Edwards was 11 jaar lank bevriend.
Kapt. Chaka Marope, polisiewoordvoerder, het gister Craemer se beserings bevestig.
Hy het ook bevestig dat daar glo tekens van bloed in die huis gekry is.
Dit het egter gelyk of iemand die bloed probeer afwas het.
Marope sê Edwards het op die Sondag van Craemer se dood die polisie gebel en beweer hy het omstreeks 14:00 tuis gekom en haar lyk, met blou oë, in die bed gekry.
Hy het glo ook gesê sy was weke lank voor haar dood erg depressief.
Edwards is later weens haar moord in hegtenis geneem.
Edwards moet weer op 30 September in die Bloemfonteinse landdroshof op ’n aanklag van moord verskyn.
09-23-2010, 06:24 AM #6686
Man arrested for killing ‘robber’
Pretoria - A man from Pretoria has been charged with murder after he allegedly shot a man through a window in his house, killing him, and then dumping the body in the veld next to a gravel road.
Frederik Christo Olivier, 47, from the Uitzight smallholdings in the Hercules area, will appear in the Pretoria Magistrate's Court on Wednesday.
Police spokesperson Louis de Bruin said the arrest came after a security guard was checking fences on these smallholdings at about 05:15 on Thursday morning, and discovered the unidentified man's body.
The man was wearing a blue overall and woollen gloves.
According to De Bruin, police initially thought the man had been electrocuted while trying to steal power cables, but upon further investigation it was found that he had a gunshot wound to his head.
On Monday a man from Mario's informal township - also in this area - reported his friend missing at the Hercules police station.
"The man said he and his friend had gone to visit a girl on Wednesday night at the Uitzight smallholdings," said De Bruin.
"As they were walking to the girl's house, they cut the fences.
"According to the man, at one stage someone simply started shooting at them. He ran away, but his friend didn't run with him. He did not see his friend again."
The man took the police to a smallholding where they were going to visit the girl.
Members of the police forensic unit were called to the scene. Further investigation led the police to Olivier's house.
There was a hole in the curtain in front of the window in the living room, and the window had been replaced. Outside the house they found a spot where the man allegedly died after supposedly being shot.
The police also found blood in a vehicle on the smallholding, and they seized a firearm. It is still unclear whose blood it is.
"We suspect the owner (of the smallholding) might have thought the person was about to break in.
"He then allegedly shot the man through the window, killing him, and then possibly dropped the body in the veld," said De Bruin.
Olivier was arrested at about 22:00 on Monday night.
09-23-2010, 06:25 AM #6687
Ná restaurantmoord sal blondekoppie sy pa nooit ken
Die blondekop-seuntjie sit met sy bottel in die hand en speel met ’n geraamde foto.
“Dada,” sê hy en wys na die man op die foto wat hy nooit sal ontmoet nie.
Die 22 maande oue Jayden Huppe is onbewus van die gewapende rooftog in ’n restaurant in Muldersdrift twee jaar gelede waar sy pa, mnr. Kurt Huppe, voor sy gesin doodgeskiet is.
Me. Stacey-Lynn Woolley, Jayden se ma, was toe nog swanger met Jayden. Hy is vyf maande ná sy pa se dood gebore.
Mnre. Nkosinathi Mthembu, Scelo Masondo en Champion Lebogang Malatsi staan tereg op aanklagte van moord, gewapende roof en die onwettige besit van vuurwapens. Hulle het op al die aanklagte skuld ontken.
Woolley vertel hoe, ná twee jaar, sy en haar dogter, Tyla (8), dit nog moeilik vind om sy dood te verwerk. Sy het verlede week in die hooggeregshof in Johannesburg oor die gewapende rooftog en moord getuig. Tyla is haar dogter uit ’n vorige huwelik, maar vir haar was Huppe “Daddy”.
“Sedert Kurt se dood is die dae leeg. Die kinders maak dit draagliker, maar ek verlang na hóm.”
Tydens haar swangerskap was Woolley dikwels woedend. Skielik is sy alleen gelaat met die verantwoordelikheid van die twee kinders. Dit was haar en Huppe se droom om ’n normale gesin te wees. Hy het vreeslik daarna uitgesien en selfs al ’n naam vir die nuwe baba uitgedink.
“Ek wou nie meer leef nie, maar ek moes aangaan ter wille van ons ongebore baba.”
09-23-2010, 06:26 AM #6688
Ma en lol-man weg met kind
’n Geskeide pa van Estcourt in KwaZulu-Natal is rasend van bekommernis oor sy sewejarige dogter nadat sy, haar ma en dié se nuwe man, ’n veroordeelde seksoortreder, spoorloos verdwyn het.
“Dit dryf my tot raserny omdat ek nie weet waar sy is en of sy veilig, gesond of gelukkig is nie,” sê mnr. Christo Maree (30), pa van Danelle Maree.
Ao. Joey Jeevan, polisiewoordvoerder in die KwaZulu-Natalse Middelland, het bevestig ’n klag van ontvoering is aanhangig gemaak teen me. Chantal Louw (31) en haar nuwe man, Schalk Louw (29), nadat hulle met Danelle verdwyn het.
Schalk Louw het voorheen ook die naam Brian Spears gebruik en is al skuldig bevind aan openbare onsedelikheid en die onsedelike aanranding van ’n 14-jarige meisie in Pretoria.
Hy word as ’n voortvlugtige bestempel en word ook gesoek weens beweerde bedrog en diefstal.
“Ons is vasbeslote om Danelle te kry,” sê me. Dessie Rechner, direkteur van Pink Ladies, ’n organisasie wat help om vermiste mense op te spoor. “Die feit dat sy in die kloue van ’n seksoortreder kan wees, is kommerwekkend en ons sal die soektog verwoed voortsit.”
Volgens me. Sannie Maree (52), Christo se ma, het Chantal volle toesig oor Danelle gekry ná haar ouers se egskeiding in 2008.
Maree kon sy dogter elke tweede naweek en tydens vakansies sien.
Dié ooreenkoms het goed gewerk totdat Chantal in Desember verlede jaar met Louw getroud is.
Die twee het daarna baie rondgetrek en nooit ’n vaste adres gehad nie. Dus kon Danelle net vakansies saam met haar pa deurbring.
Ná Danelle se laaste kuier by haar pa het haar ouma haar by Chantal se laaste bekende woonadres in Hibberdene aan die KwaZulu-Natalse suidkus gaan aflaai.
In Maart het die Louw-egpaar glo vir Christo begin afdreig vir geld.
“Sy (Chantal) het Christo se eie kind vir geld aan hom probeer verkoop,” vertel me. Maree.
Rapport het ’n SMS gesien wat lui: “As jy Danelle wil sien betaal geld in of jy sien haar nie (sic) jou besluit.”
Maree het geweier en regshulp ingeroep.
Kort daarna het die hof volle toesig aan hom toegestaan, maar Chantal, wat weer swanger was, het versuim om die hofverrigtinge by te woon.
Daarna het Maree alle kontak met sy voormalige vrou en sy dogter verloor.
Sedertdien het Maree, ’n amptenaar van die departement van korrektiewe dienste, omtrent al sy geld gebruik om sy “oogappel” te probeer opspoor.
Speurders het in ’n stadium in die Pretoria-omgewing na haar gesoek.
“Ons is vrek bekommerd oor haar onder dieselfde dak as dié man (Louw),” sê me. Maree.
“Wat vertel hulle vir haar? Dat haar pa haar afgeskryf het?” vra haar ouma.
“Ek mis die kuiertjies met my kind,” sê Maree. “Om haar lyfie styf op my skoot vas te druk, in daai pragtige blou ogies te kyk en te sê: ‘Pappa is baie lief vir jou.’?”
09-23-2010, 06:27 AM #6689
Sekssaak: Skuldige ontglip na 12 jaar steeds die tronk
Twaalf jaar lank het die ortopeed dr. Johannes Albertus Roux Volsteedt (63) – voorheen van Bellville, toe van Witbank, deesdae van Durbanville – daarin geslaag om die paadjie tronk toe te fnuik.
Nou blyk dit dieselfde paadjie van herhaalde verhoor-uitstelle word gevolg nadat die derde datum sedert Maart vanjaar vir sy vonnisoplegging in die Bellville-landdroshof vasgestel is.
Nadat Volsteedt op 26 Maart vanjaar uiteindelik, ná ’n verhoor wat een klag van verkragting en 16 van onsedelike aanranding ingesluit het, aan al dié misdrywe skuldig bevind is, kon die staat hom steeds nie vaspen vir vonnisoplegging nie.
Die eerste klag, dié van verkragting, is in 1999 teen hom aanhangig gemaak. Daarna het nog tien vroue 16 klagte van onsedelike aanranding teen hom gelê. Sommige dateer van 1978.
Dit maak die Volsteedt-verhoor een van die langste sake van verkragting en onsedelike aanranding in die Suid-Afrikaanse regsgeskiedenis.
Die 11 Kaapse vroue het met sy skuldigbevinding hul verligting uitgespreek dat Volsteedt se perverse seksuele praktyke uiteindelik aan die kaak gestel is.
Veral die verkragtingslagoffer, mev. Vida Engelbrecht van Grassy Park, het gesê sy is bly dat die hof haar geglo het: Dit is dat sy op Volsteedt se ondersoekbedjie verkrag is en dat sy nie, soos hy aangevoer het, vrywillig met hom seks gehad het nie.
Intussen het drie Gautengse vroue ook klagte van onsedelike aanranding teen hom ingedien.
Dit dateer van 2006.
Dié saak duur voort, terwyl die 11 Kaapse slagoffers wéér herhaaldelik teleurgesteld voor die hofdeure moes omdraai omdat Volsteedt nou glo ’n “degeneratiewe breintoestand” ontwikkel het.
Dié beweerde siekte was nog nie voor 26 Maart vanjaar in die hof ter sprake nie.
Sy regsverteenwoordiger, adv. Graeme van der Spuy, het op die eerste vonnisdag, 14 Junie, dié breintoestand aangevoer.
Die saak is hangende mediese ondersoeke tot verlede Maandag, 13 September, uitgestel. Maar op dié dag het Van der Spuy gesê die mediese verslae oor Volsteedt is nog nie voltooi nie. Regter André la Grange het die vonnisdag nou tot 15 Oktober uitgestel.
Die minimum vonnis vir verkragting is tien jaar tronkstraf.
Van der Spuy het teenoor Rapport bevestig ’n “degeneratiewe breintoestand” by Volsteedt word ondersoek.
Adv. Esna Erasmus, wat die saak namens die staat vir die Kaapse vroue gedryf het, het gesê: “Ek is gereed vir vonnisverrigtinge. Die saak is op die versoek van die verdediging uitgestel. Wat is die kans dat dit nog tien jaar gaan duur?”
09-23-2010, 06:28 AM #6690
Squatter saga continues
The saga surrounding the well-publicised squatters versus residents fiasco in Moreleta Park and surrounding areas continues after the Tshwane metro failed to make their plan of action public. A court order issued in August last year compelled the metro to report back to the community with a viable solution to complaints, by August 21. The date passed with no resolution and residents say they want answers.
The main squatter camp in contention, on the corner of Garstfontein Road and De Villebois Mareuil Avenue in Moreleta Park near the NG church, has had residents up in arms for over a year now. They believe the prevalent crime in the area is a direct result of the approximately 2 000 squatters that have been living near their residences. Rekord has reported on the ongoing controversy extensively, since last year.
A resident, speaking on condition of anonymity, says the general attitude is one of ambiguity. “On the one hand we feel that we don’t need to be criticised for being rich. If someone is wealthy, they inevitably worked hard for their money. We also don’t want to see the squatters out on the streets, but expect our rights to a crime-free and attractive living space to be respected.”
Ward councillor for the area, Danie Theron, says the problem is out of control and the metro has not dealt with it in the correct way. “On more than one occasion, court orders were obtained to address the problem. However, the metro either ignored these court orders or acted in such a barbaric way towards the squatters that court orders, in favour of the residents, could not be properly executed.”
Cllr Theron refers to an incident reported on in July, when the metro police, Garsfontein police and members of a security company destroyed the residences of the 69 families squatting opposite the Woodlands Boulevard. “The way they were removed was just taking the easy way out and will just result in squatters returning to the camps once again. The government should have done their homework long ago, and should have established alternative housing for them.”
The High Court subsequently ruled that emergency housing, in the form of tents, be provided. Since then interested and affected parties have been waiting for, and still await answers. Marisa Oelofse from Dyasons Attorneys represents five of the homeowners associations in the area, namely Meadowglen, Meadowglen Ridge, Woodhill, Mooikloof Estate and Hillside Estate. She says there were logistical issues that hindered the metro adhering to the court order.
She says the advent of the Soccer World Cup tournament as well as the recent public servants’ strike, both threw a proverbial spanner in the works. After a meeting on September 13 it was agreed that an inspection would be held to make sure aspects of the court order are carried out. “A meeting on September 27 will give stakeholders an opportunity to give suggestions and the metro will be expected to revert.” The metro could not confirm details of the meeting by the time of going to press.